CELEX: 62017TN0099
Language: fi
Date: 2017-02-16 00:00:00
Title: Asia T-99/17: Kanne 16.2.2017 – Eutelsat v. GSA

8.5.2017   
            
            
               FI
            
            
               Euroopan unionin virallinen lehti
            
            
               C 144/48
            
         Kanne 16.2.2017 – Eutelsat v. GSA
   (Asia T-99/17)
   (2017/C 144/67)
   Oikeudenkäyntikieli: englanti
   
      Asianosaiset
   
   
      Kantaja: Eutelsat SA (Pariisi, Ranska) (edustaja: asianajaja L. de la Brosse)
   
      Vastaaja: Euroopan GNSS-virasto (GSA)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               ottamaan kanteen tutkittavaksi
            
         
               —
            
            
               hyväksymään kantajan esittämän selvittämistoimia koskevan pyynnön
            
         
               —
            
            
               kumoamaan (i) hankintailmoitusta nro GSA/CD/14/14 – ”Galileo-palveluoperaattori” koskevan GSA:n päätöksen, jolla hylättiin kantajan ”Best and Final Offer” (paras ja lopullinen tarjous) ja joka annettiin tiedoksi 29.11.2016 ja (ii) päätöksen tehdä sopimus Galileo-järjestelmän käyttämisestä ja ylläpitämisestä toisen tarjoajan kanssa
            
         
               —
            
            
               velvoittamaan vastaaja korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa yhdeksään kanneperusteeseen.
   
               1)
            
            
               Ensimmäinen kanneperuste, jonka mukaan ensimmäiseksi luokiteltu tarjoaja muutti ehdokkuuttaan menettelyn kuluessa (i) tarjouspyyntöasiakirjojen ja (ii) tarjoajien yhdenvertaisen kohtelun periaatteen vastaisesti.
            
         
               2)
            
            
               Toinen kanneperuste, jonka mukaan GSA muutti menettelyn kuluessa tarjouksen valintaan sovellettavien rahoitusta koskevien perusteiden sisältöä.
            
         
               3)
            
            
               Kolmas kanneperuste, jonka mukaan GSA:n käyttämä menetelmä hintaperusteiden luokittelemiseksi ei mahdollistanut taloudellisesti edullisimman tarjouksen valitsemista.
            
         
               4)
            
            
               Neljäs kanneperuste, jonka mukaan arviointikomitean koostumus ei ollut sääntöjenmukainen eikä sen riippumattomuutta voida taata.
            
         
               5)
            
            
               Viides kanneperuste, jonka mukaan ensimmäiseksi luokiteltu tarjoaja toimitti poikkeuksellisen alhaisen tarjouksen.
            
         
               6)
            
            
               Kuudes kanneperuste, jonka mukaan avoimuutta ja hakijoiden yhdenvertaista kohtelua koskevia sääntöjä on rikottu ja sellaista etua on saatu, joka on ristiriidassa eturistiriitoja koskevien sääntöjen kanssa.
            
         
               7)
            
            
               Seitsemäs kanneperuste, jonka mukaan GSA teki useita virheitä, jotka koskivat laadullisia valintaperusteita.
            
         
               8)
            
            
               Kahdeksas kanneperuste, jonka mukaan GSA laiminlöi riidanalaisia päätöksiä koskevan perusteluvelvollisuutensa.
            
         
               9)
            
            
               Yhdeksäs kanneperuste, jonka mukaan sopimuksen arvo on paljon alhaisempi kuin GSA:n julkaisemassa jälki-ilmoituksessa ja Eutelsatin parhaassa ja lopullisessa tarjouksessa mainittu kokonaisarvo.